Իգոր Միտորայ

Իգոր Միտորայ (, ), լեհ քանդակագործ։ 1968 թվականից ապրել է արտասահմանում (Ֆրանսիա, Իտալիա)։

Կենսագրություն 
Ծնվել է 1944 թվականին գերմանական Էդերան քաղաքում։ Մայրը Երկրորդ համաշխարհային պատերազմի ժամանակ Լեհաստանից արտաքսվել է Սաքսոնիա` կատարելով վարձու տարբեր աշխատանքներ։ Հայրը եղել է ֆրանսիացի, Ֆրանսիական օտարերկրյա լեգեոնի սպա, հետո գերվել է գերմանացիների կողմից։ Պատերազմի ավարտին մայրը որդու հետ վերադարձել է Լեհաստան։ Իգորն ավարտել է Բելսկո Բյալայի գեղարվեստական լիցեյը, իսկ 1963 թվականին ընդունվել Կրակովի գեղարվեստի ակադեմիա, որտեղ սովորել է Տադեուշ Կանտորի մոտ։

1968 թվականին ուսումը շարունակելու համար մեկնել է Ֆրանսիա, սովորել Փարիզի` Գեղեցիկ արվեստների ազգային բարձրագույն դպրոցում։ Աշխատել է որպես նկարիչ և գրաֆիկ։ Տարվել է լատինաամերիկյան մոնումենտալ արվեստով, մասնավորապես` մեքսիկական։ 1976 թվականին Փարիզի Լատինական թաղամասի La Hune նշանավոր պատկերասրահում կայացել է նրա անհատական առաջին ցուցահանդեսը։ Հետագայում զբաղվել է քանդակագործությամբ։ 1977 թվականին կայացել է քանդակների առաջին ցուցահանդեսը։ 1979 թվականին աշխատել է Կարարայում, 1983 թվականից արվեստանոց է բացել Պիետրասանտայում։

Քանդակագործի աշխատանքները բազմիցս ցուցադրվել են Գերմանիայում, Իտալիայում, Ֆրանսիայում, Մեծ Բրիտանիայում, ԱՄՆ-ում, Ճապոնիայում։ 1986 թվականին նրա աշխատանքների համար առանձին սրահ է հատկացվել Վենետիկի բիենալեում։

Ճանաչում 
Իգոր Միտորայն արժանացել է բազմաթիվ մրցանակների, այդ թվում`
 Վիտորիո դե Սիկայի մրցանակ
 Արվեստում ունեցած ներդրումների համար Gloria Artis-ի ոսկե շքանշան (2005)
 Լեհաստանի վերածննդի օրդենի շքանշան (2012)

Պատկերասրահ

Ծանոթագրություններ

Գրականություն 
 Igor Mitoraj. Milano: Fabbri, 1992
 Chiappini R. Igor Mitoraj. Milano: Skira; Lugano: Museo d'arte moderna della Città di Lugano, 2002

Արտաքին հղումներ 
 Իգոր Միտորայի աշխատանքներն աշխարհի թանգարաններում
 Կատաժինա Նեպյորկովսկու գեղարվեստական պատկերասրահի կայքում  

Լեհ նկարիչներ
Լեհ քանդակագործներ
Փարիզի գեղարվեստի ազգային բարձրագույն դպրոցի շրջանավարտներ